Ku kyalo Namatimba, waaliyo omusajja eyalina embaata ye. Olumu yagenda mu kisu ky’embaata n’asangayo eggi nga lya kyenvu ate nga limasaamasa. Bwe yalisitula, lyali lizitowa okukira ejjinja. Omusajja yali agenda kukasuka eggi lino ng'alowooza nti waliwo amuzannyidde ku bwongo, kyokka ne yeekyusa n’atwala eggi lino n’alitereka. Aba yaakalituusa ewaka n’akizuula nti yali akutte zzaabu. Ku makya, buli lwe yagendanga okukebera ku mbaata ye, yasanganga eggi eddala eriri mu kikula kye kimu. Omusajja ono yatundanga amagi gano n’afuuka mugagga nnyo. Ekyewuunyisa, gye yakoma okufuuka omugagga, gye yakoma n’okweyongera okufuna omululu. Omululu guno gwamuviirako okusala embaata ye eno ng’asuubira nti anaasangamu amagi amalala. Kyamubuukako kuba teyafunamu wadde eggi erimu liti! Bw’atyo nno n’akoma era nadda mu kubonaabona.